Ντάσι

Το ντάσι (出汁, だし) είναι ζωμός ο οποίος χρησιμοποιείται στην ιαπωνική κουζίνα. Ο ζωμός φτιάχνεται από ζεστό νερό στο οποίο προστίθεται κόμπου (ένα εδώδιμο φύκι) και κεζουρικατσούο (κομμάτια από διατηρημένο, ζυμωμένο τόνο ή παλαμίδα), ενώ μπορεί να χρησιμοποιηθούν αντζούγιες ή σαρδέλες. Το ντάσι αποτελεί τη βάση για τη σούπα μίσο, καθώς και διάφορες άλλες σούπες για να τους δώσει γεύση ουμάμι. Επίσης μπορεί να αναμειχθεί με αλεύρι. 

Η γεύση ουμάμι του ντάσι είναι αποτέλεσμα της χρήσης του κόμπου και του κατσουομπούσι. Το κατσουομπούσι περιέχει ιδιαίτερα υψηλές συγκεντρώσεις ινοσινικού νατρίου και το κόμπου έχει υψηλή συγκέντρωση γλουταμικών οξέων, τα οποία μαζί οδηγούν στη γεύση ουμάμι. 

Στην αγορά κυκλοφορεί σε κόκκους ή σε έτοιμη υγρή μορφή, αντικαθιστώντας το οικιακό ντάσι το δεύτερο μισό του 20ού αιώνα.Υλικά που χρησιμοποιούνται στην παρασκευή του ντάσι στο σπίτι (ιαπωνικά). Σε σύγκριση με το οικιακό ντάσι, το έτοιμο ντάσι έχει εντονότερη γεύση, εξαιτίας της χρήσης χημικών βελτιωτικών γεύσης, γλουταμικών αλάτων και ριβονουκλεοτιδίων.

 Παραπομπές 

κατηγορία:Ιαπωνική κουζίνα
κατηγορία:Καρυκεύματα
κατηγορία:Σούπες
Κατηγορία:Τρόφιμα με βάση θαλασσινά